BDMS ดีด 3% โบรกคาดกำไร Q1 โตเท่าตัว รักษาโควิด-ลูกค้าต่างชาติเพิ่ม ชูเป้า 29.30 บ.
BDMS ดีด 3% โบรกคาดกำไร Q1 โตเท่าตัว แตะ 2.71 พันลบ. อานิสงส์บริการรักษาโควิด และ Non-covid รวมถึงลูกค้าต่างชาติทยอยกลับมา ชูเป้า 29.30 บ.
BDMS ดีด 3% โบรกคาดกำไร Q1 โตเท่าตัว แตะ 2.71 พันลบ. อานิสงส์บริการรักษาโควิด และ Non-covid รวมถึงลูกค้าต่างชาติทยอยกลับมา ชูเป้า 29.30 บ.
11 เม.ย. 2565

ผู้สื่อข่าวรายงานว่าวันนี้ (11 เม.ย. 2565) ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 12:10 น. อยู่ที่ระดับ 25.75 บาท เพิ่มขึ้น 0.75 บาท หรือ 3% โดยทำจุดสูงสุดที่ 25.75 บาท และทำจุดต่ำสุดที่ 25 บาท ด้วยมูลค่าการซื้อขาย 948.81 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (11 เม.ย. 2565) โดยคาดกำไรไตรมาส 1/2565 จะอยู่ที่ 2,710 ล้านบาท เพิ่มขึ้น 102% จากงวดเดียวกันของปีก่อน และเพิ่มขึ้น 2% จากไตรมาสก่อน โดยมีโมเมนตัมดีทั้งบริการโควิด อัตราครองเตียงสูง และ Non-covid รวมถึงลูกค้าต่างชาติทยอยกลับมา และคาดปี 2565 กำไรจะเพิ่มขึ้น 20% จากงวดเดียวกันของปีก่อน อยู่ที่ 9,530 ล้านบาท เติบโตดีขึ้นตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติรวมถึง มี Upside จากการให้บริการโควิด แนะนำราคาเป้าหมาย 29.30 บาท